SRICHA โชว์รายได้ Q1 ทะลุ 390 ล้าน ตุนแบ็กล็อกแน่น 2.7 พันล้าน
SRICHA โชว์รายได้ไตรมาส 1/65 โต 40% ทะลุ 390 ล้าน ตุนแบ็กล็อกแน่น 2.7 พันล้าน ทยอยรับรู้ภายในปีนี้-ปีหน้า ผู้บริหารมั่นใจทั้งปีผลงานแจ่ม ด้านผู้ถือหุ้นจ่อรับปันผล 0.20 บาท 17 พ.ค. นี้
SRICHA โชว์รายได้ Q1/66 ทะลุ 390 ล้าน ตุนแบ็กล็อกแน่น 2.7 พันล้าน ทยอยรับรู้ภายในปีนี้-ปีหน้า ผู้บริหารมั่นใจทั้งปีผลงานแจ่ม
16 พ.ค. 2566

นางสุดจินดา เศรษฐกูลวิชัย ผู้ช่วยกรรมการผู้จัดการ บริษัท ศรีราชาคอนสตรัคชั่น จำกัด (มหาชน) หรือ SRICHA บริษัทฯผู้เชี่ยวชาญด้านงานรับเหมาก่อสร้างโลหะ ในโรงงานอุตสาหกรรมขนาดใหญ่เปิดเผยว่า “สำหรับผลประกอบการไตรมาส 1 ปี 2566 บริษัทฯ จากการรับเหมาและให้บริการรวม 390 ล้านบาท เมื่อเทียบกับรายได้รวม 277 ล้านบาท ในช่วงเดียวกันของปีก่อน เพิ่มขึ้น 113 ล้านบาท หรือคิดเป็น 40% เนื่องจากงานก่อสร้าง มีปริมาณเพิ่มมากขึ้น และขาดทุนสุทธิน้อยลงเหลือเพียง 36.5 ล้านบาท เมื่อเทียบในช่วงเดียวกันของปีก่อนที่ขาดทุนสุทธิ 97 ล้านบาท โดยสาเหตุหลักเกิดจากต้นทุนการก่อสร้างที่ค่อนข้างสูงและการเลื่อนการรับรู้รายได้บางส่วนในไตรมาสนี้
โดยปัจจุบัน SRICHA เน้นงานก่อสร้างโครงการ Clean Fuel Project (CFP) ของ บมจ . ไทยออยล์ จากกิจการร่วมค้า Petrofac-Samsung-Saipem ซึ่งเป็นโครงการระดับพรีเมียม ที่มีความสำคัญสูง มูลค่า เบื้องต้น 1,450 ล้านบาท ซึ่งโครงการเริ่มแล้วตั้งแต่ไตรมาส 1 ปีนี้  โดยจะสิ้นสุดโครงการในไตรมาส 4 ปี 2567 ทำให้ตอนนี้ SRICHA ได้รับงานโครงการรวมแล้ว ร่วม 3,000 ล้านบาท
อีกทั้งบริษัทฯ ยังมีโอกาสที่จะได้งานเพิ่มเติมอีกมากจากโครงการนี้ ซึ่งเป็นโครงการที่มีอัตราผลตอบแทนรวมที่น่าพอใจต่อผู้ถือหุ้น แม้นบางไตรมาสอาจมีผลขาดทุนบ้างก็ตาม และในวันที่ 17 พฤษภาคมนี้ บริษัทฯ จะจ่ายเงินปันผลในอัตราหุ้นละ 0.20 บาท เป็นจำนวนเงิน 61,795,800 บาทให้กับผู้ถือหุ้นของบริษัทฯ
“บริษัทฯ อยู่ระหว่างเสนองานโครงการขนาดใหญ่ และงานต่อเนื่องในโครงการ CFP กว่า 1,500 ล้านบาท  ซึ่งเป็นโครงการระดับpremium เพื่อรองรับรายได้ในช่วงปีนี้และปีหน้า เพื่อสร้างผลประกอบการที่เติบโตขึ้นอีกครั้ง และยังมีแบ็คล็อคหรือปริมาณงานในมือมูลค่ากว่า 2,700 ล้านบาทซึ่งจะรับรู้ภายในปีนี้จนถึงปีหน้า โดย SRICHA ได้เตรียมความพร้อมด้านบุคคลากร และอุปกรณ์เครื่องจักรรองรับการขยายงานไว้ล่วงหน้าแล้ว” นางสุดจินดา กล่าวสรุป